[{"text_idx": "#000000", "text": "Montrokesta informafis\u0302o por la Zamenhofparko prezentota dum interkultura festo sur Mu\u0308nsterlandplaco"}, {"text_idx": "#000001", "text": "Kun la slogano \u201eNi en la kvartalo\u201c okazos la 15-an de junio 2019 de 14-a g\u0302is la 22-a h interkultura kvartala festo sur Mu\u0308nsterlandplaco en Weitling-kvartalo, dum kiu c\u0302e la Esperanto-stando estos prezentata la propono de informafis\u0302o por la nova montrokesto en Zamenhofparko."}, {"text_idx": "#000002", "text": "Jam dum kelkaj semajnoj c\u0302e Mu\u0308sterlandplaco pendas la anonco por muzike-literatura arang\u0302o en Zamenhofparko la 9-an de au\u0306gusto 2019 vespere ekde la 19-a h."}, {"text_idx": "#000003", "text": "Kadre de tiu c\u0302i arang\u0302o estos senvualigita nova montrokesto kun informafis\u0302o, kies instalo jam estas permesita fare de Stra\u00dfen- und Gru\u0308nfla\u0308chenamt (Oficejo por stratoj kaj verdaj areoj)."}, {"text_idx": "#000004", "text": "Tiam vizitantoj de la Zamenhofparko povas informig\u0302i pri ties interesa historio, kiu rilatas al la friedrichsfelda limfosaj\u0302o, akvofluo, kiu hodiau\u0306 ankorau\u0306 ekzistas sub la stratoj Rosenfelder Stra\u00dfe, Einbecker Stra\u00dfe kaj Marie-Curie-Allee kiel pluvakva kanalo direkte al la lago Rummelsburger See."}, {"text_idx": "#000005", "text": "Ili ankau\u0306 ekscias pri arang\u0302ado de la parko en 1977 kaj alikonstruado en 1994-1996."}, {"text_idx": "#000006", "text": "Memkompreneble ankau\u0306 pri la nomdono en 2009 oni informas kaj pri la personeco de Ludoviko Zamenhof kaj lia invento \u2013 la internacia planlingvo Esperanto."}, {"text_idx": "#000007", "text": "Dum la festo sur la Mu\u0308nsterland-placo eblas, diri la opinion pri la informafis\u0302a propono au\u0306 skribe fiksi g\u0302in. La opiniesprimojn kaj indikojn ni konsideras en produktado de la fina versio de la afis\u0302o."}, {"text_idx": "#000008", "text": "Al kiu ne sufic\u0302as la informoj en la nova montrokesto, tiu rigardu la ekspozicion \u201c10 jaroj Zamenhofparko \u2013 Esperanto-kulturo en Berlino-Lichtenberg\u201c, kiu estas preparata kun la Muzeo Lichtenberg kaj malfermig\u0302os la 9-an de au\u0306gusto je 15-a horo au\u0306 partoprenu la kvartalan promenadon samtage je la 16-a horo (renkontig\u0302loko: Urbodomo Lichtenberg)"}, {"text_idx": "#000009", "text": "Informoj pri la jubileo \u201e10 jaroj Zamenhofparko\u201c jen!"}]